Hoërskool Pretoria-Noord

Gr. 9 Fisiese Wetenskappe

Juffrou Smith

WEEK: 20 APRIL TOT 24 APRIL 2020

**Liewe Gr. 9-leerders**

**Jy moet asseblief die volgende werk in jou FW-skrif voltooi.**

**Maak seker dat jy ‘n wiskunde-datum en opskrif skryf.**

**Vriendelike groete, Juffrou Smith**

**ONDERWERP 4: REAKSIES VAN NIE-METALE MET SUURSTOF (BL. 90 – 92)**

* ***Jy moes reeds die sleutelterme op bl. 90 in jou skrif geskryf het.***
* Skryf die volgende subopskrif: **Die algemene reaksie van nie-metale met suurstof.**

Wanneer nie-metale in die lug brand, reageer hulle met die suurstof in die lug om nie-metaaloksiede te produseer.

ALGEMENE WOORDVERGELYKING:

Nie-metaal + suurstof → nie-metaaloksied

* Subopskrif: **Reaksie van koolstof met suurstof**

Koolstof brand in suurstof met ‘n geel vlam.

‘n Kleurlose, reuklose gas vorm = koolstofdioksied.

Koolstofdioksied maak helder kalkwater melkerig – Toets vir CO2

Wanneer water by die koolstofdioksied gevoeg word, kleur blou lakmoes rooi = suuroksied.

WOORDVERGELYKING:

Koolstof + suurstof → koolstofdioksied

CHEMIESE VERGELYKING:

C + O2 → CO2

* Subopskrif: **Reaksie van swawel met suurstof.**

Swawel brand met ‘n pers-blou vlam in suurstof.

‘n Verstikkende, giftige gas vorm = swaweldioksied.

Swaweldioksied wat in water oplos kleur blou lakmoes rooi = suuroksied.

WOORDVERGELYKING:

Swawel + suurstof → swaweldioksied

CHEMIESE VERGELYKING:

S + O2 → SO2

* Subopskrif: **Reaksie van fosfor met suurstof.**

Fosfor is ‘n hoogs reaktiewe nie-metaal en moet onder water gestoor word omdat dit baie maklik met lug reageer.

Fosfor sal vanself met ‘n heldergeel vlam brand sodra dit uit die water gehaal word.

Wit dampe vorm = fosforpentoksied

As fosforpentoksied in water oplos, kleur dit broomtimolblou geel = suuroksied

WOORDVERGELYKING:

Fosfor + suurstof → fosforpentoksied

CHEMIESE VERGELYKING:

4P + 5O2 → P4O10

* ***Maak seker dat jy reeds Oefening 1 op bl. 92 voltooi het.***

******